২০০ বছরের ঐতিহ্য লক্ষ্মীপুজোয় মাতোয়ারা মুর্শিদাবাদের মোনহরপুর

ওয়েবডেস্ক: বাঙালির শ্রেষ্ট উৎসব শারদীয়া হলেও মুর্শিদাবাদাদের (Murshidabad) কান্দি থানার (Kandi Thana) মোনহরপুর গ্রাম (Monoharpur Village) মেতে ওঠে কোজাগরী লক্ষ্মীপুজোয় (Lakshmi Puja)। এই গ্রামের প্রত্যেকটি মানুষের কাছে লক্ষ্মীপুজো শ্রেষ্ঠ উৎসব। প্রায় ২০০ বছর ধরে গ্রামের মানুষ লক্ষ্মী দেবীর পাশাপাশি নারায়ণ জয়া ও বিজয়ার এক চালের মূর্তিপুজা করে আসছেন। এবারও তার ব্যাতিক্রম নয়। পুজা ঘিরে টানা তিন দিন বিভিন্ন অনুষ্টান চলবে মন্দির চত্ত্বরে।

আরও পড়ুন- বিপর্যস্ত উত্তরবঙ্গ পরিদর্শনে রাজ্যপাল

উদ্যোক্তা সহ গ্রামবাসীরা জানিয়েছেন, সারা বছর এই দিনটার অপেক্ষায় থাকে গ্রামের মানুষ। শুধু গ্রামবাসীরাও নয়। আশেপাশে এলাকার মানুষও সামিল হয় এই পুজাকে কেন্দ্র করে।

গ্রামবাসীরা জানিয়েছেন, গ্রামের মানুষ কর্ম ক্ষেত্র সহ নিজেদের প্রয়োজনে যে যেখানেই থাকুক কোজাগরী ঘিরে এই তিনদিন গ্রামে ফিরে আসে। কোজাগরী লক্ষ্মীপুজো ঘিরে এখন মাতোয়ারা মোনহরপুর সহ আশেপাশের এলাকার মানুষ।

দেখুন আরও খবর-